Zīgfrīds Landers fon Špānheims

Zīgfrīds Landers fon Špānheims jeb Zīverts Landers no Španheimas (, latīņu: Suihardus a Spanheim, miris 1424. gadā) bija Alūksnes komturs (1411—1413), Vīlandes komturs (1411—1413), tad Livonijas ordeņa mestrs no 1415. gada septembra līdz 1424. gada 3. aprīlim.

 Dzīvesgājums 
Dzimis Trīres apgabalā pirms 1413. gada. Livonijas ordenī pārstāvēja Reinzemes partiju, pēc ievēlēšanas par ordeņa mestru 1417. gadā atjaunoja mieru ar Pleskavas valsti uz 10 gadiem un 1421. gada 28. janvārī mūžīgo mieru ar Novgorodas valsti. 
Palīdzēja Vācu ordeņa virsmestram ar naudu, labību un karaspēku cīņā pret Polijas-Lietuvas kopvalsts nostiprināšanos. 
Sakarā ar Rīgas virsbīskapa Johana VI un Tērbatas bīskapa savienību ar Polijas-Lietuvas valdnieku Vītautu 1421. gadā meklēja palīdzību pie Svētās Romas impērijas ķeizara Sigismunda un 1423. gadā pie Romas pāvesta Martina V. Konflikta kārtošanai 1421. gadā, 1422. gada janvārī un augustā un 1424. gada janvārī sanāca pirmie Livonijas landtāgi, kas sprieda par naudas reformu un izdeva vispārīgas zemes tiesības. 1421. gadā Zīgfrīds Landers fon Špānheims uzstājās pret sāls cenu paaugstināšanu tirdzniecībā ar zemniekiem.

Pēc ordenim neizdevīgā Melnā ezera miera līguma 1423. gadā kādā rakstā virsmestram Rusdorfam pat apsvēra Vācu ordeņa sekularizāciju, ja izceltos jauns karš ar Poliju. Sekojot līgumā paredzētajai izbēgušo zemnieku apmaiņai starp Livoniju un Poliju-Lietuvu, Valkas landtāgs 1424. gada oktobrī pieņēma formulu "parādu vai vīru" formulu aizbēgušo zemnieku parādnieku apmaiņai starp Livonijas Konfederācijas zemēm.       

 Dokumenti 

 Skatīt arī 
 Livonijas ordeņa mestri

Kategorija:14. gadsimtā dzimušie
Kategorija:1424. gadā mirušie
Kategorija:Livonijas ordeņa mestri
Kategorija:Valdnieki Latvijas teritorijā